إسراء فهاد الأيام كانت مشغولة مع سلوى الي دارت ' Makeover ' الي بدلها ولات كتبان بحال النجمة .. بدات بتسجيل البومها بعدما شافت ليها إسراء احسن الملحنين و الكتاب فالعالم العربي .. كانو كيسجلو فشركة ' وونديرز ' ووقتما مشات إسراء مع سلوى كتلاقا مع رياض مع انو هو المدير و معندوش علاقة مباشرة بخدمتهم الا انه كيحضر للتسجيل .. و كيحاول يتقرب من إسراء أكتر هي ارتاحت ليه و منباهرة بشخصيتو القوية والشغف الي عندو تجاه خدمتو .. هاد النهار كانت سلوى كيف العادة فالاستوديو و إسراء واقفة عليها كتفقد العمل .. و صل وقت الغداء و هما باقيين قررات إسراء تمشي تغدا وتجيب معاها لسلوى حينت ميمكنش احبسو حتا اكملو التسجيل .. خرجات من تماك و غادة جيهت الدروج .. رياض خرج من المكتب ديالو وغادي للأسنسور حتا لمحها حدا الدروج .. بقا ساهي فيها كانت لابسة سروال كحل مقطع من الركبة و تيشورت معقود بالسيور من جهة الصدر وخاشياه فالسروال هازة صاك كحل بسمطة طويلة و شعرها مطلوق سامبل .. خرج من سهوتو و لحق عليها شدها من دراعها و هي تلفت شافتو وابتاسمات حيد اديه و بقا كيتأمل ابتسامتها كانت كتهضر معاه و هو مكاينش هنا حتا هزات ادها كتدوزها قدام وجهو ..